Document ID: 32011R0503

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 503/2011 ΤΟΥ ΣΥΜΒΟΥΛΊΟΥ
της 23ης Μαΐου 2011
για την εφαρμογή του κανονισμού (ΕΕ) αριθ. 961/2010 όσον αφορά περιοριστικά μέτρα κατά του Ιράν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 961/2010 του Συμβουλίου, της 25ης Οκτωβρίου 2010, όσον αφορά περιοριστικά μέτρα κατά του Ιράν (1), και ιδίως το άρθρο 36 παράγραφος 2,
Εκτιμώντας τα ακόλουθα:
(1)
Στις 25 Οκτωβρίου 2010, το Συμβούλιο εξέδωσε τον κανονισμό (ΕΕ) αριθ. 961/2010 για περιοριστικά μέτρα κατά του Ιράν και για την κατάργηση του κανονισμού (ΕΚ) αριθ. 423/2007.
(2)
Κατά την απόφαση 2011/299/ΚΕΠΠΑ του Συμβουλίου, της 23ης Μαΐου 2011, που τροποποιεί την απόφαση 2010/413/ΚΕΠΠΑ σχετικά με περιοριστικά μέτρα κατά του Ιράν (2) και άλλα πρόσωπα και οντότητες θα πρέπει να συμπεριληφθούν στον κατάλογο των προσώπων και οντοτήτων που αποτελούν αντικείμενο περιοριστικών μέτρων, ως έχει στο παράρτημα VIII του κανονισμού (ΕΕ) αριθ. 961/2010.
(3)
Οι καταχωρίσεις σχετικά με ορισμένα πρόσωπα και οντότητες που περιλαμβάνονται στο παράρτημα VIII του κανονισμού (ΕΕ) αριθ. 961/2010 θα πρέπει να τροποποιηθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα πρόσωπα και οι οντότητες που περιλαμβάνονται στο παράρτημα I του παρόντος κανονισμού προστίθενται στον κατάλογο που περιλαμβάνεται στο παράρτημα VIII του κανονισμού (ΕΕ) αριθ. 961/2010.
Άρθρο 2
Στο παράρτημα VIII του κανονισμού (ΕΕ) αριθ. 961/2010, oι καταχωρίσεις για τα ακόλουθα πρόσωπα και οντότητες:
1.
κ. Ali Akbar Salehi·
2.
Iran Centrifuge Technology Company (TSA ή TESA)·
3.
Ministry of Defence And Support For Armed Force Logistics (MODAFL)·
4.
Research Institute of Nuclear Science and Technology (Nuclear Science & Technology Research Institute),
αντικαθίστανται από τις καταχωρίσεις που περιλαμβάνονται στο παράρτημα II του παρόντος κανονισμού.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Μαΐου 2011.

Labels: 11
5
7
3
18